הפורום הישראלי למשפט וחירות

הפורום הישראלי למשפט וחירות הוא קהילה של משפטנים ואחרים, המתעניינים במשפט ובמדיניות בישראל. הפורום פועל במישור הרעיונות והדיון האינטלקטואלי, ופועל לייצר במה לקידום תפיסת עולם משפטית שמרנית הדוגלת בעקרונות הפרדת רשויות, ריסון שיפוטי, חירויות הפרט ושלטון מוגבל. הפורום אינו נוקט עמדה רשמית בסוגיות אקטואליות על סדר היום ואינו תומך במהלכי מדיניות ספציפיים.

הקמה
הפורום הוקם בשנת 2020 על ידי אלענה מייזל (לשעבר יו"ר הפורום וכיום מנכ"לית הפורום) ויונתן גרין (לשעבר מנכ"ל הפורום). הוא פועל בהשראת האגודה הפדרליסטית, והוא נוסד קרן תקווה ופועל בתמיכתה.
לשיטת הפורום, הדיון הציבורי על אודות מערכת המשפט, יסודות המשטר הדמוקרטי ומערכת היחסים בין הפרט לבין המדינה מתאפיין לעיתים קרובות, בשיח פשטני, בחד צדדיות ובחוסר גיוון. משפטנים ומשכילים רבים חולקים על תפיסת עולם זו וחשים בחסרונה של גישה אחרת, שכמעט אינה מקבלת ביטוי ציבורי. הפורום הוקם כדי לענות על צורך חיוני זה, ולייצר במה אינטלקטואלית שתאפשר גיוון בשיח המשפטי בישראל ותהווה קהילה למשפטנים שמרנים.

פעילות
 לפורום יש ארבעה תאי סטודנטים באוניברסיטה העברית בירושלים, באוניברסיטת תל אביב באוניברסיטת רייכמן ובאוניברסיטת בר-אילן.
 הפורום מקיים אירועים מסוגים שונים ובמסגרות שונות, לרבות אירועי דיבייט, ראיונות, ושיחה עם משפטנים בכירים.
 לפורום מגזין מקוון המיועד לכתיבה משפטית מעמיקה ומחכימה.
 לפורום ספרייה דיגיטלית המרכזת מגוון מקורות ללמידה ולהעשרה.
 הפורום מקיים סמינר קיץ לתלמידי משפטים מצטיינים.
 הפורום מקיים תחרות כתיבה נושאת פרסים לסטודנטים.

דוברים בולטים
בין הדוברים הבולטים באירועים שמפיק הפורום הישראלי למשפט וחירות ניתן למנות את פרופסור אלן דרשוביץ, פרופסור רות גביזון, פרופסור ברק מדינה, משה לדור, שי ניצן, פרופסור אבי בל, פרופסור יואב דותן, עו"ד גיל ברינגר, פרופסור גדעון פרחומובסקי, השופט גריגורי קסטסס , השופט אמול ת'אפר , השופט סטיב מנאשי , השופטת נעמי ראו , השופט דייויד סטראס , מומי למברגר ופרופסור איליה סומין.

סמסטר קיץ
"סמינר הקיץ למשפט ודמוקרטיה” של הפורום הישראלי למשפט וחירות מתקיים במשך שבועיים. במסגרת הסמינר 20 סטודנטים מצטיינים נדרשים להעמיק בכתבים קלאסיים בנושא משפט ודמוקרטיה. דקאן סמינר הקיץ הוא פרופסור אבי בל. בין המרצים ניתן למנות את עו"ד גיל ברינגר, עו"ד ג'יי לפקוביץ' , ד"ר רן ברץ ואיילת שקד. הסמינר כולל סמינריון בסגנון הרצאות, דיונים עם אנשי ציבור בולטים, סיורים ולימוד בקבוצות. במסגרתו ניתנות הרצאות אורח אשר מועברות על ידי אנשי משפט וחוקרים בולטים בישראל. ביניהם ניתן למנות את פרופ' אהרון ברק, שופט בית המשפט העליון אלכס שטיין, עו"ד דינה זילבר, עו"ד אביטל סומפולינסקי, פרופ' יניב רוזנאי ועוד.

השימוע
הפורום מארח פודקאסט משפטי – “השימוע”, שמוגש על ידי יונתן גרין ומופק בסיוע עו”ד תמיר דורטל ופודקאסט על המשמעות. בין אורחי הפודקאסט ניתן למנות את פרופסור דניאל פרידמן, פרופסור טליה איינהורן, פרופסור אהוד גוטל, פרופסור גידי ספיר, עו"ד שמחה רוטמן, השופט הרן פינשטיין, עו"ד ערן בן ארי, ופרופסור מני מאוטנר.

פילוסופיה שיפוטית
לפורום ארבעה עקרונות יסוד כלליים ברמת הפשטה גבוהה:
הפרדת רשויות: הרשות המחוקקת קובעת כללים; הרשות המבצעת מיישמת את הכללים; הרשות השופטת מיישבת מחלוקות במסגרת הכללים.
ריסון שיפוטי: תפקיד השופט הוא לומר מהו הדין המצוי, ולא מהו הדין הרצוי ולהימנע מאקטיביזם שיפוטי.
חירויות הפרט: יסודות החברה החופשית – חירויות פוליטיות, הליך הוגן במשפט פלילי, חופש התנועה, חופש הביטוי, הזכות לקניין, פרטיות, חופש העיסוק והחוזים, חופש הדת והמצפון. 
שלטון מוגבל: תפקידה העיקרי של המדינה הוא לאפשר את חירות האזרחים ולשמרה. 

כמו כן, לשיטת הפורום, יש לתקן את שיטת האסדרה של עריכת הדין בישראל ולפצל חלק מסמכויותיה של לשכת עורכי הדין בישראל.

צוות הפורום
 עו"ד יונתן גרין – מנכ"ל הפורום.
 אורן רובין - סמנכ"ל הפורום.
 עו"ד קיילה דולין – בעברה התמחתה במחלקה הבינלאומית בפרקליטות המדינה וניהלה פרויקטים בעמותת מילואימניקים בחזית.
 אלענה מייזל – סמנכ"לית קרן תקווה ויו"ר הפורום הישראלי למשפט וחירות.

הוועדה המייעצת הישראלית
 פרופסור דניאל פרידמן – פרופסור אמריטוס למשפטים באוניברסיטת תל אביב ובמכללה למינהל, חתן פרס ישראל לחקר המשפט, חבר האקדמיה הלאומית הישראלית למדעים ושר המשפטים בממשלת ישראל השלושים ואחת.
 פרופסור ישראל אומן – חתן פרס נובל לכלכלה, פרופסור אמריטוס באוניברסיטה העברית בירושלים. חבר באקדמיה הלאומית למדעים של ארצות הברית.
 פרופסור טליה איינהורן – פרופסור מן המניין באוניברסיטת אריאל, חברה קבועה באקדמיה הבינלאומית למשפט השוואתי, חברה בוועדה המייעצת למינוי בכירים בשירות המדינה.
 פרופסור רון שפירא – נשיא המרכז האקדמי פרס.
 פרופסור גדעון ספיר – ממייסדי פורום קהלת.
 ד"ר שוקי שגב – מרצה בכיר, ביה״ס למשפטים, המכללה האקדמית נתניה.
 עו"ד יעל דולב – יו"ר משותפת בפורום דיני העבודה של לשכת עורכי הדין.

הוועדה המייעצת הבינלאומית
 פרופסור ריצר'ד אפשטיין  – פרופסור למשפטים וראש מרכז הליברליזם הקלאסי באוניברסיטת ניו יורק.
 פרופסור רנדי בארנט  – פרופסור למשפט חוקתי באוניברסיטת ג'ורג'טאון.
 פרופסור פיליפ המבורגר  – היסטוריון משפטי ופרופסור למשפט חוקתי באוניברסיטת קולומביה.
 פרופסור סטיבן קלברסי  – פרופסור למשפטים באוניברסיטת נורת'ווסטרן. אחד ממייסדי האגודה הפדרליסטית בארה”ב וכיום מכהן כיושב ראש דירקטוריון האגודה.
 פרופסור פיטר ברקוביץ'  – עמית מחקר בכיר במכון הובר באוניברסיטת סטאנפורד. לשעבר ראש אגף תכנון מדיניות במחלקת המדינה של ארצות הברית.

קישורים חיצוניים
 

 
 
 
 
 מאמר מאת ד"ר עמנואל נבון: המדריך הסופיסטי לחיסול הדמוקרטיה
 פרסומים של הפורום הישראלי למשפט וחירות באתר נבו

הערות שוליים

ישראל: ארגונים
קרן תקווה